Δήλωση της Ομοσπονδιακής Δημοκρατίας της Γερμανίας δυνάμει του άρθρου 5 του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας

(2003/C 210/01)

I. Νομοθεσίες και συστήματα που αφορά το άρθρο 4 παράγραφοι 1 και 2 του κανονισμού

1. Διατάξεις για τη ρύθμιση της εκ του νόμου υγειονομικής ασφαλίσεως - Ασφάλιση ασθενείας, μητρότητας και ζωής (επιδόματα θανάτου):

- Reichsversicherungsordnung (/κανονισμός περί ασφαλίσεως του Ράιχ) της 19ης Ιουλίου 1911,

- Sozialgesetzbuch (/κώδικας κοινωνικής νομοθεσίας), βιβλίο πέμπτο, της 20ής Δεκεμβρίου 1988,

- Νόμος περί υγειονομικής ασφαλίσεως αγροτών της 10ης Αυγούστου 1972,

- Δεύτερος νόμος περί υγειονομικής ασφαλίσεως αγροτών της 20ής Δεκεμβρίου 1988,

2. Διατάξεις για τη ρύθμιση της ασφαλίσεως κοινωνικής περίθαλψης:

- Sozialgesetzbuch (/κώδικας κοινωνικής νομοθεσίας), βιβλίο ενδέκατο, της 26ης Μαΐου 1994,

3. Διατάξεις για τη ρύθμιση της εκ του νόμου

α) συνταξιοδοτικής ασφαλίσεως:

- Sozialgesetzbuch (/κώδικας κοινωνικής νομοθεσίας), βιβλίο έκτο, της 18ης Δεκεμβρίου 1989,

β) συνταξιοδοτικής ασφαλίσεως της μεταλλουργικής βιομηχανίας στο Ζάαρλαντ:

- νόμος περί επικουρικής συνταξιοδοτικής ασφαλίσεως - νόμος της 22ας Δεκεμβρίου 1971,

γ) ασφαλίσεως γήρατος αγροτών:

- νόμος περί ασφαλίσεως γήρατος των αγροτών, της 29ης Ιουλίου 1994,

δ) περίθαλψης δημοσίων υπαλλήλων και στρατιωτικών:

- νόμος για την συνταξιοδότηση δημοσίων υπαλλήλων και δικαστών σε επίπεδο Ομοσπονδίας και κρατιδίων, της 16ης Δεκεμβρίου 1994, κατά το κείμενο που δημοσιεύθηκε την 1η Ιανουαρίου 1999,

- νόμος για την συνταξιοδότηση των απομάχων στρατιωτικών των ενόπλων δυνάμεων της ΟΔΓ (Bundeswehr) και των επιζώντων αυτών, της 26ης Ιουλίου 1957, κατά το κείμενο που δημοσιεύθηκε στις 6 Μαΐου 1999,

4. Διατάξεις για τη ρύθμιση της εκ του νόμου ασφαλίσεως ατυχήματος - εργατικά ατυχήματα και επαγγελματικές ασθένειες:

- Sozialgesetzbuch (/κώδικας κοινωνικής νομοθεσίας), βιβλίο έβδομο, της 7ης Αυγούστου 1996,

- επαγγελματικές ασθένειες - κανονισμός της 31ης Οκτωβρίου 1997,

5. Διατάξεις για τη ρύθμιση της ασφάλισης ανέργων:

- Sozialgesetzbuch (/κώδικας κοινωνικής νομοθεσίας), βιβλίο τρίτο, της 24ης Μαρτίου 1997,

6. Διατάξεις για την χορήγηση οικογενειακών παροχών:

- ομοσπονδιακός νόμος περί οικογενειακών επιδομάτων, της 14ης Απριλίου 1964, κατά το κείμενο που δημοσιεύθηκε στις 2 Ιανουαρίου 2002,

- νόμος περί διατροφής, της 23ης Ιουλίου 1979, κατά το κείμενο που δημοσιεύθηκε στις 2 Ιανουαρίου 2002,

- ομοσπονδιακός νόμος περί επιδομάτων συντηρουμένων τέκνων, της 6ης Δεκεμβρίου 1985, κατά το κείμενο που δημοσιεύθηκε στις 5 Δεκεμβρίου 2000,

- κεφάλαιο Χ (άρθρα 62 έως 78) του νόμου περί φορολογίας του εισοδήματος, κατά το κείμενο που δημοσιεύθηκε στις 23 Ιανουαρίου 1997.

II. Συστήματα δυνάμει του άρθρου 4 παράγραφος 2 του κανονισμού, σύμφωνα με τα οποία ο εργοδότης υποχρεούται να χορηγεί παροχές

1. Νόμος για την υγειονομική περίθαλψη που βαρύνει τον πλοιοκτήτη σε περίπτωση ασθενείας μελών του πληρώματος εν πλω ή στην αλλοδαπή:

- νόμος περί ναυτιλλομένων της 26ης Ιουλίου 1957,

2. Νόμος για τις παροχές ασφαλίσεως ασθενείας από τον εργοδότη σε περίπτωση ασθενείας ασφαλισμένου στην αλλοδαπή:

- άρθρο 17 παράγραφος 1 του Sozialgesetzbuch (/κώδικα κοινωνικής νομοθεσίας), βιβλίο πέμπτο,

3. Καταβολή αμοιβής σε εργαζομένους σε περίπτωση ασθενείας:

- νόμος περί καταβολής των αμοιβών, της 26ης Μαΐου 1994, κατά το κείμενο που δημοσιεύθηκε στις 19 Δεκεμβρίου 1998.

III. Ελάχιστες παροχές κατά την έννοια του άρθρου 50 του κανονισμού

Ουδεμία.

IV. Οικογενειακές παροχές κατά την έννοια των άρθρων 77 και 78 του κανονισμού

Επιδόματα τέκνων για συνταξιούχους:

- ομοσπονδιακός νόμος περί οικογενειακών επιδομάτων, της 14ης Απριλίου 1964, κατά το κείμενο που δημοσιεύθηκε στις 2 Ιανουαρίου 2002,

- Κεφάλαιο Χ (άρθρα 62 έως 78) του νόμου του 1964 περί φορολογίας του εισοδήματος, κατά το κείμενο που δημοσιεύθηκε στις 23 Ιανουαρίου 1997.